An lapida (<Espanyol, lapida, Ing., tombstone) sarong tandá, na parati inuukit o linalabra sa marmol, gapo, o lansang asin ikinakaag sa pamayohan (o, pamitisan) kan lubongan o nitso nin sarong gadan. Igdi nakaguhit an pangaran kan gadan, petsa kun kasuarin namundag asin petsa kun kasuarin nagadan. Minsan man igwa pa nin dikit na pangadye o omaw na isinusurat sa pagromdom asin pagonra kan nagadan hale sa saiyang pamilya o namomotan. An mga Kristiyano may krus na ikinakaag sa pamayohan kan lapida o sa taas mismo kan pantyon. Dati an lapida iyo na mismo an takop o lokdo sa lolobngan, kabaong o longon.